Σέρζιο Ολιβέιρα

Ο **Σέρζιο Μιγκέλ Ρέλβας ντε Ολιβέιρα** (πορτογαλικά: *Sérgio Miguel Relvas de Oliveira,* 2 Ιουνίου 1992) είναι Πορτογάλος επαγγελματίας ποδοσφαιριστής, ο οποίος αγωνίζεται ως κεντρικός μέσος για τη Σπορτ Κλουμπ ντο Ρεσίφε, ομάδα της Βραζιλίας. 

## Σταδιοδρομία σε συλλόγους
Γεννημένος στο Πάσος ντε Μπραντάο της Σάντα Μαρία ντα Φέιρα, ο Ολιβέιρα εντάχθηκε στις ακαδημίες νέων της Πόρτο το 2002, σε ηλικία 10 ετών. Στις 17 Οκτωβρίου 2009, έγινε ο νεώτερος παίκτης του συλλόγου που αγωνίστηκε στην πρώτη ομάδα, στην ηλικία των 17 ετών, 4 μηνών και 15 ημερών, σε μια νίκη με 4-0 επί της Σερτανένσε για τον τρίτο γύρο του Κυπέλλου Πορτογαλίας, όπου κατά τη διάρκεια του αγώνα έδωσε ασίστ στο Χουλκ για ένα από τα γκολ. Τον επόμενο μήνα, υπέγραψε ένα ανανεωμένο συμβόλαιο, διάρκειας μέχρι τον Ιούνιο του 2012, με ρήτρα εξαγοράς ύψους 30 εκατ. ευρώ. 

Τη σεζόν 2010-11, μετακινήθηκε με δανεισμό στη Μπέιρα Μαρ στη Πριμέιρα Λίγα. Έκανε το ντεμπούτο του στις 23 Οκτωβρίου 2010, παίζοντας ένα λεπτό στην ισοπαλία 1-1 εναντίον της Πάσος ντε Φερέιρα. 

Το καλοκαίρι του 2011, θεωρήθηκε πλεόνασμα στις απαιτήσεις του νέου προπονητή της Πόρτο, Βίτορ Περέιρα, όπως πρακτικά όλοι οι Πορτογάλοι παίκτες και εντάχθηκε ως δανεικός στη βέλγικη Μέχελεν. Στην επόμενη μεταγραφική περίοδο, στην ίδια κατάσταση, επέστρεψε στη χώρα του και εντάχθηκε στην Πεναφιέλ στη Σεγούντα Λίγα. 

Από το 2013 έως το 2015, αγωνίστηκε ως δανεικός στην Πάσος ντε Φερέιρα, στην Πριμέιρα Λίγα. Σε κάθε μία από τις περιόδους, σημείωσε δύο γκολ στο πρωτάθλημα. 

Ο Ολιβέιρα σημείωσε το πρώτο γκολ του για την Πόρτο στις 3 Φεβρουαρίου 2016, βοηθώντας στην εκτός έδρας νίκη με 3-0 επί της Ζιλ Βισέντε για τους ημιτελικούς του εγχώριου κυπέλλου. Αργά στη μεταγραφική περίοδο του Ιανουαρίου του 2017, δόθηκε δανεικός στη Ναντ, καθώς ο προπονητής της γαλλικής ομάδας ήταν ο συμπατριώτης του Σέρζιο Κονσεϊσάο. 

Στις 31 Ιανουαρίου 2019, αφού έπαυσε να αποτελεί μέρος των σχεδίων του Κονσεϊσάο, εντάχθηκε στον ΠΑΟΚ, με συμφωνία δανεισμού διάρκειας 5 μηνών. Στις 18 Φεβρουαρίου, συνέβαλε σε μία νίκη με 5-1 για τη Superleague επί του Απόλλωνα Σμύρνης. Σκόραρε ακόμα 2 φορές τον επόμενο μήνα, στις νίκες εναντίον του Ατρόμητου (3-0), για το πρώτο του γκολ στο γήπεδο της Τούμπας  και επί της Ξάνθης (2-1) στα Πηγάδια της Ξάνθης. Με την ομάδα του ΠΑΟΚ έφτασε, στο φινάλε της σεζόν, στην κατάκτηση του νταμπλ, αφού πέρα από το πρωτάθλημα κατέκτησε και το κύπελλο. Με την λήξη του δανεισμού του, το καλοκαίρι του 2019, επέστρεψε στην Πόρτο.

Στην Πόρτο έμεινε μέχρι και το χειμώνα του 2021. Στις αρχές του 2022, πήγε δανεικός στην Ιταλία και την ομάδα της Ρόμα, όπου και κατέκτησε το Κόνφερενς Λιγκ για το 2021-22. Το καλοκαίρι του 2022, και συγκεριμένα στις 9 Ιουλίου, η Γαλατασαράι ανακοίνωσε την απόκτηση του Ολιβέιρα με τετραετές συμβόλαιο. Έκανε το ντεμπούτο του στη Σούπερ Λιγκ Τουρκίας στις 7 Αυγούστου, στη νίκη με 1–0 επί της Αντάλιασπορ.

Στις 4 Σεπτεμβρίου 2024, ο Ολιβέιρα υπέγραψε συμβόλαιο με τον Ολυμπιακό.

Στην ομάδα του ΟΣΦΠ δεν κατάφερε να εντυπωσιάσει και την άνοιξη του 2025 πήρε μεταγραφή για την ομάδα της Σπορτ Κλουμπ ντο Ρεσίφε, που αγωνίζεται στην πρώτη κατηγορία της Βραζιλίας. 

## Εθνική ομάδα
Ο Ολιβέιρα επιλέχθηκε για την Εθνική Πορτογαλίας U19 για το Ευρωπαϊκό Πρωτάθλημα U19 του 2010 στη Γαλλία. Σημείωσε το μοναδικό του γκολ σε μία νίκη με 2-0 επί της Ιταλίας, καθώς και οι δύο χώρες δεν κατάφεραν να προκριθούν στην επόμενη φάση μετά από τα τρία πρώτα παιχνίδια του ομίλου. 

Ήταν ο αρχηγός της Εθνικής Πορτογαλίας U21 στο Ευρωπαϊκό Πρωτάθλημα U21 του 2015 στην Τσεχία. Είχε σουτ στο δοκάρι στο πρώτο ημίχρονο του τελικού ενάντια στη Σουηδία και αντικαταστάθηκε, ενώ η ομάδα έχασε στη διαδικασία των πέναλτι, ύστερα από την ισοπαλία 0-0 στην κανονική διάρκεια του αγώνα στην Πράγα. 

Επιλέχθηκε από τον προπονητή της Εθνικής Πορτογαλίας, Φερνάντο Σάντος, για την προκαταρκτική 35αδα για το Παγκόσμιο Κύπελλο του 2018, αλλά δεν κατάφερε να επιλεχθεί στην τελική ομάδα. Κέρδισε την πρώτη του συμμετοχή στις 6 Σεπτεμβρίου εκείνου του έτους, αντικαθιστώντας το Γουίλιαμ Καρβάλιο για τα τελευταία δέκα λεπτά του αγώνα, στη φιλική ισοπαλία 1-1 εναντίον της Κροατίας στο Αλγκάρβε. Η δεύτερη συμμετοχή του έλαβε χώρα τέσσερις ημέρες αργότερα, όταν πέρασε στον αγωνιστικό χώρο στη θέση του ίδιου παίκτη στα τελευταία λεπτά μίας νίκης με 1-0 επί της Ιταλίας για το Πρωτάθλημα Εθνών 2018-19.

Στις 20 Μαΐου 2021, ο Ολιβέιρα επιλέχθηκε στην ομάδα για το Ευρωπαϊκό Πρωτάθλημα του 2020. Έκανε το ντεμπούτο του στη διοργάνωση στις 23 Ιουνίου, στην ισοπαλία με 2-2 εναντίον της Γαλλίας, στον τελευταίο αγώνα της φάσης των ομίλων.

## Στατιστικά σταδιοδρομίας

### Με εθνική

## Διακρίσεις

### Συλλογικές
**Πόρτο** 

* Πριμέιρα Λίγα: **3** 2017–18, 2019–20, 2021–22 
* Κύπελλο Πορτογαλίας: **3** 2009–10, 2019–20, 2021–22
* Supertaça Cândido de Oliveira: **2** 2018, 2020

**ΠΑΟΚ** 

* Superleague Ελλάδας: **1** 2018-19 
* Κύπελλο Ελλάδας: **1** 2018-19

**Ρόμα**
*ΟΥΕΦΑ Γιουρόπα Κόνφερενς Λιγκ: **1** 2021–22

**Γαλατασαράι**
*Σούπερ Λιγκ Τουρκίας: **2** 2022–23, 2023–24

#### Διεθνής
* Παγκόσμιο Κύπελλο U20: Φιναλίστ 2011  
* Ευρωπαϊκό Πρωτάθλημα U21: Φιναλίστ 2015 

#### Ατομικές
*Ομάδα της Χρονιάς στην Πριμέιρα Λίγα: 2020–21
*Μέσος του Μήνα στην Πριμέιρα Λίγα: Φεβρουάριος 2020, Δεκέμβριος 2020, Μάρτιος 2021
*Ομάδα της Χρονιά στο ΟΥΕΦΑ Τσάμπιονς Λιγκ: 2020–21
*Παίκτης της Χρονιάς της Πόρτο: 2020–21

#### Τάγματα
*60px Ιππότης του Τάγματος του Πρίγκιπα Ερρίκου

## Παραπομπές


## Εξωτερικοί σύνδεσμοι
*   
* Βιογραφία στην Academia de Talentos  
* Στοιχεία εθνικής ομάδας  
*    
* Προφίλ στο Transfermarkt.com

Κατηγορία:Πορτογάλοι ποδοσφαιριστές
Κατηγορία:Μέσοι ποδοσφαιριστές
Κατηγορία:Ποδοσφαιριστές Εθνικής Πορτογαλίας Κ17
Κατηγορία:Ποδοσφαιριστές Εθνικής Πορτογαλίας Κ18
Κατηγορία:Ποδοσφαιριστές Εθνικής Πορτογαλίας Κ19
Κατηγορία:Ποδοσφαιριστές Εθνικής Πορτογαλίας Κ20
Κατηγορία:Ποδοσφαιριστές Εθνικής Πορτογαλίας Κ21
Κατηγορία:Ποδοσφαιριστές ολυμπιακής ομάδας Πορτογαλίας
Κατηγορία:Ποδοσφαιριστές Εθνικής Πορτογαλίας
Κατηγορία:Ποδοσφαιριστές στους Θερινούς Ολυμπιακούς Αγώνες 2016
Κατηγορία:Ποδοσφαιριστές Ευρωπαϊκού Πρωταθλήματος 2020
Κατηγορία:Ποδοσφαιριστές ΦΚ Πόρτο
Κατηγορία:Ποδοσφαιριστές Πριμέιρα Λίγκα
Κατηγορία:Ποδοσφαιριστές ΣΚ Μπέιρα Μαρ
Κατηγορία:Ποδοσφαιριστές Σεγκούντα Λίγκα
Κατηγορία:Ποδοσφαιριστές ΚΦ Μέχελεν
Κατηγορία:Ποδοσφαιριστές Προ Λιγκ Βελγίου
Κατηγορία:Ξένοι ποδοσφαιριστές στο Βέλγιο
Κατηγορία:Πορτογάλοι ποδοσφαιριστές στο εξωτερικό
Κατηγορία:Ποδοσφαιριστές ΦΚ Πεναφιέλ
Κατηγορία:Ποδοσφαιριστές ΦΚ Πόρτο Β
Κατηγορία:Ποδοσφαιριστές ΦΚ Πάσος ντε Φερέιρα
Κατηγορία:Ποδοσφαιριστές ΦΚ Ναντ
Κατηγορία:Ποδοσφαιριστές Λιγκ 1
Κατηγορία:Ξένοι ποδοσφαιριστές στη Γαλλία
Κατηγορία:Ποδοσφαιριστές ΠΑΟΚ
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ξένοι ποδοσφαιριστές στην Ελλάδα
Κατηγορία:Ποδοσφαιριστές Ρόμα
Κατηγορία:Ποδοσφαιριστές Σέριε Α
Κατηγορία:Ξένοι ποδοσφαιριστές στην Ιταλία
Κατηγορία:Παίκτες νικητές ΟΥΕΦΑ Κόνφερενς Λιγκ
Κατηγορία:Ποδοσφαιριστές Γαλατασαράι
Κατηγορία:Ποδοσφαιριστές Σούπερ Λιγκ Τουρκίας
Κατηγορία:Ξένοι ποδοσφαιριστές στην Τουρκία
Κατηγορία:Ποδοσφαιριστές Ολυμπιακού Πειραιώς
Κατηγορία:Ιππότες του Τάγματος του Πρίγκιπα Ερρίκου